ডানহাতি বোলার হিসেবে ভীতিপ্রদ বাউন্সার মারতেন। খুব দ্রুত ওয়েস্ট ইন্ডিজের অন্যতম সমীহ বোলারে পরিণত হন। বিশ্ব সিরিজ ক্রিকেটে ওয়েস্ট ইন্ডিজের অনেক খেলোয়াড়ের অংশগ্রহণের ফলে টেস্ট দলে খেলার সুযোগ পান তিনি। ৩১ মার্চ, ১৯৭৮ তারিখে গায়ানার জর্জটাউনের বোর্দা ক্রিকেট গ্রাউন্ডে সফরকারী অস্ট্রেলিয়ার বিপক্ষে তার টেস্ট অভিষেক হয়। অভিষেক খেলাতেই তিনি ৬/১৪১ লাভ করেন। কিন্তু, গোড়ালির আঘাতের কারণে সিরিজের বাদ-বাকী খেলাগুলোয় তাকে অনুপস্থিত থাকতে হয়েছিল।

এরপর ১৯৭৮-৭৯ মৌসুমে ভারতে সফরে আসেন। ৩৩.৮৫ গড়ে ২১ উইকেট লাভ করেন সিলভেস্টার ক্লার্ক। ব্যাঙ্গালোরের এম. চিন্নাস্বামী স্টেডিয়ামে অনুষ্ঠিত সিরিজের দ্বিতীয় টেস্টে নিজস্ব সেরা বোলিং পরিসংখ্যান ৫/১২৬ লাভ করেন।

১৯৮২ সালে ওয়েস্ট ইন্ডিজ দলের সাথে অস্ট্রেলিয়া গমন করেন। ফিল্ডিংয়ে দূর্দান্ত ক্রীড়াশৈলী প্রদর্শনকারী জন ডাইসনের অপূর্ব ক্যাচ তালুবন্দী করার সাথে স্মরণীয় করে রেখেছেন নিজেকে। ৫ জানুয়ারি, ১৯৮২ তারিখে এসসিজিতে অনুষ্ঠিত ঐ খেলায় ‘শতাব্দীর সেরা ক্যাচ’ তালুবন্দী করেন জন ডাইসন। মাঠের শেষপ্রান্তে অবস্থান করে তার ক্যাচ মাথার ওপর দিয়ে ৪৫ ডিগ্রী কৌণিক উল্টো দৌড়ে এ সাফল্য পান।

আন্তর্জাতিক ক্রিকেট
বিতর্ক
মূল্যায়ণ
প্রারম্ভিক জীবন